open-index/open-wikipedia-markdown huggingface dataset:
NSV Liidu suurmeister

**NSV Liidu suurmeister** (vene keeles Гроссмейстер СССР) oli Nõukogude Liidus males sportlike saavutuste eest tulemuspõhiselt antav kõrgeim nimetus.

NSV Liidu suurmeistri nimetus kehtestati 1927. aastal V Üleliidulisel Malekongressil. Esimene maletaja, kes selle nimetuse sai, oli 1929. aastal NSV Liidu malemeistriks tulnud Boriss Verlinski. 1931. aastal Moskvas toimunud VII Üleliidulisel Malekongressil suurmeistri nimetus kaotati, kuid 1935. aastal võeti suurmeistri nimetus taas kasutusele.

## 1935–1952
Pärast edukat esinemist 1935. aastal II Moskva rahvusvahelisel maleturniiril (esikoha jagamine) sai Mihhail Botvinnik suurmeistri nimetuse. 1937. aastal tuli Grigori Löwenfisch NSV Liidu malemeistriks ja sama aasta sügisel kaitses ta tiitlit matšis Botvinnikuga. Löwenfisch sai suurmeistriks. 1939. aastal anti suurmeistri nimetus Aleksandr Kotovile, kes 1939. aastal tuli NSV Liidu meistrivõistlustel Botvinniku järel teiseks.

Septembris 1940 Moskvas peetud NSV Liidu meistrivõistlustel jagasid esikohta Andor Lilienthal ja Igor Bondarevski (edestades seejuures Paul Kerest ja Mihhail Botvinnikut). Selle saavutuse eest anti neile jaanuaris 1941 suurmeistri nimetus.

Aprillis 1941 peetud matšturniiril NSV Liidu absoluutse meistri nimele võitis Mihhail Botvinnik. Esikolmikusse tulnud Paul Keresele ja Vassili Smõslovile anti suurmeistri nimetus. 

NSV Liidu suurmeistri nimetuse saamise kord kinnitati 1940. aastal. Suurmeistrinormi andis NSV Liidu meistrivõistlustel esikolmikusse tulek. Kahe normi täitmisel anti maletajale suurmeistri nimetus. 

Issaak Boleslavski täitis NSV Liidu meistrivõistlustel kahel korral suurmeistrinormi: 1944. aastal sai kolmanda koha ja 1945. aastal teise koha; suurmeistriks saigi ta 1945. aastal. Jefim Geller tuli esivõistlustel esikolmikusse novembris 1949 ja detsembris 1951. Suurmeistri nimetus anti talle 1952. aastal.

1948. aasta suvel Stockholmis toimunud maailmameistrivõistluste tsoonidevahelise turniiri võitmise eest sai David Bronštein suurmeistriks.

### NSV Liidu suurmeistrid enne 1952. aastat
*1929 – Boriss Verlinski
*1935 – Mihhail Botvinnik 
*1937 – Grigori Löwenfisch 
*1939 – Aleksandr Kotov 
*1941 – Igor Bondarevski, Andor Lilienthal (jaanuaris 1941) 
*1941 – Paul Keres, Vassili Smõslov (pärast matšturniiri NSV Liidu absoluutse meistri nimele)
*1943 – Salo Flohr
*1945 – Issaak Boleslavski
*1946 – Vjatšeslav Ragozin
*1948 – David Bronštein


Fail: Botvinnik 1936.jpg|Mihhail Botvinnik, sai suurmeistriks 1935
Fail: Grigory Levenfish.jpg|Grigori Löwenfisch, sai suurmeistriks 1937
Fail: Andor Lilienthal.jpg|Andor Lilienthal, sai suurmeistriks 1941
Fail: Salo Flohr in 1946.jpg|Salo Flohr, sai suurmeistriks 1943


### FIDE suurmeister (1950)
1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Samal aastal sai selle nimetuse 27 maletajat, sealhulgas 11 NSV Liidu suurmeistrit. Suurmeister Verlinski sai FIDE-lt 1950. aastal rahvusvahelise meistri nimetuse.

## Vaata ka
*Venemaa suurmeister
*Rahvusvaheline suurmeister
*Suurmeister

## Viited
Džemma Skulme

**Džemma Lija Skulme** (20. september 1925 Riia – 9. november 2019Riia) oli Läti maalikunstnik ja poliitik, Läti kultuurielu üks olulisemaid loojaid Nõukogude ajal. 

Džemma Skulme sündis Riias maalikunstniku Otto Skulme (1889–1967) ja skulptor Marta Skulme (1890–1962) peres. Ta õppis maalimist Riias Läti Kunstiakadeemia maaliosakonnas (lõpetas 1949) ja Leningradis Ilja Repini nimelises kunsti, skulptuuri ja arhitektuuri instituudis (Институт живописи, скульптуры и архитектуры им. И. Е. Репина АХ СССР (ИнЖСА), lõpetas 1955). Töötas Daile ja Riiklikus Nukuteatris dekoraatori abina. 

Minevikku ja olevikku allegooriliselt kujutava Skulme teosed räägivad läti rahva saatusest, päritolust ja järelkasvust. Kunstniku teoseid iseloomustab monumentaalsus ja ambitsioonikus nii vormi kui ka sisu osas. Ta töötas monumentaalmaali, raamatu- ja plakatikunsti alal, tema teosed põhinevad enamasti õli-, akrüül- ja akvarellitehnikal. 

Ta esines isikunäitustega Venemaal, Austrias, Saksamaal, Kanadas ja USA-s. 

1956. aastast oli Skulme Läti Kunstnike Liidu liige ja 1982–1992 liidu president. 
Džemma Skulme oli Läti NSV Ülemnõukogu liige. 
1993. aastast oli ta Läti innovatsioonifondi president. 1988. aastal oli ta üks Läti Rahvarinde asutajaid ja 1989. aastal valiti ta Rahvarinde esindajaks NSV Liidu rahvasaadikute kongressil. 
Pärast Läti iseseisvuse taastamist ta poliitikas enam kaasa ei löönud, kuid 1998. aastal kirjutas ühena paljudest siiski Andris Škele koostatud Läti Rahvapartei asutamise manifestile alla.

## Tunnustus

* 1976 – Läti NSV rahvakunstnik
* 1984 – NSV Liidu riiklik preemia
* 1992 – Läti Teaduste Akadeemia auliige
* 1995 – Kolme Tähe Orden
* 1998 – Läti Kunstiakadeemia audoktor (*dr. honoris causa*)
* 2019 – Vilhelms Purvitise nimeline elutööpreemia
*oli valitud Venemaa Kunstide Akadeemia välisliikmeks

## Viited
Aleksei Salnikov

**Aleksei Salnikov** (vene keeles *Алексей Борисович Сальников*; sündinud 7. augustil 1978 Tartus) on Tartus sündinud vene kirjanik.

1984. aastast elas ta Sverdlovski oblastis Gornouralskis, seejärel Nižni Tagilis ja 2005. aastast Jekaterinburgis. Ta on lõpetanud kaks kursust põllumajanduse akadeemias ning õppinud ühe semestri Uurali Riiklikus Ülikoolis.

Salnikov debüteeris kirjanduses luuletustega. Teda on avaldatud ajakirjades Literaturnaja Gazeta, Uralskaja Nov, Vozduh, Ural ja almanahhis "Vavilon" ning antoloogias "Kaasaegne uurali poeesia".

Ülevenemaalist tähelepanu pälvis ta romaaniga "Петровы в гриппе и вокруг него", mis ilmus 2016. aastal ajakirjas Volga ja 2017. aastal raamatuna. 
Eesti keeles ilmus romaan 2019. aastal sarjas "Punane raamat" Erle Nõmme tõlkes. 2015. aastal ilmus ajakirjas Volga järjejutuna tema romaan "Отдел". Eesti keeles ilmus romaan 2020. aastal sarjas "Punane raamat" Erle Nõmme tõlkes. Aastal 2021 ilmus Erle Nõmme tõlkes sarjas "Punane raamat" "Petrovid gripi küüsis" (ilmus aastal originaalis aastal 2016 ajakirjas Volga ja raamatuna aastal 2017 Moskvas).
Dūriai

**Dūriai** on järv Leedus Molėtai rajoonis. Järv asub Molėtai linnast kaks kilomeetrit loode pool merepinnast 146,6 meetri kõrgusel ja kuulub Nemunase vesikonda. Järve kaldad on enamasti kõrged ja seal asuvad põllud ning aasad, loodes ja läänes on kaldad kohati ka soostunud. Järves on üks saar pindalaga 0,18 ha. Väljavooluks on Žežiebra oja.

Kaldad on valdavalt madalad ja soostunud, põhjakallas on kõrgem. Kallastel asuvad mitmed metsad, põllud, aasad ja juurviljaaiad. Järve põhja katab madalamas osas liiv, lõunaosas ka turvas. Sügavamas osas katab järve põhja  sapropeeliga segunenud aleuriit.

Järve kallastel asuvad Levaniškiai, Antadūrė, Bimbiriai, Pečiuliai, Ažubaliai, Pakubėtiškiai I ja Kampai külad. Ka paiknevad selle kallastel  Krivitiškiai ja Kampai linnamäed.

Kaldajoone pikkus on 18,13 kilomeetrit. Järves elab kolmteist liiki kalu: (linask, haug, latikas, koger, ahven, viidikas, kiisk, särg, nurg, hink, säinas, luts ja roosärg).

Järve nimi on tuleneb tõenäoliselt tüvest *dura, dūra, duras*, mis tähendab teslit või raudotsaga vaia.
## Viited
2. diviisi tagavarapataljon

**2. diviisi tagavarapataljon** oli Eesti Rahvaväe väeüksus aastatel 1919–1920, Puiestee tänava kasarmutes.

2. diviisi tagavarapataljoni formeerimist alustati 29. detsembril 1918 Haapsalus, 15. veebruaril 1919 paigutati pataljon Haapsalust Tartusse ja allutati 2. diviisi ülemale.  

Pataljon tegutses kuni 20. maini 1920.
## Juhid ja koosseis
### Pataljoniülem
* staabikapten Arnold Hinnom 
*15. jaanuar 1919 – 25. detsember 1919, kapten Villem Marder

*Pataljoni staap koosnes 
**rivi- ja majandusjaoskonnast.
*Tagavarapataljoni koosseisus olid ette nähtud 
*roodud (a` 225 sõdurit) vastavalt olemasolevate sõdurite arvule
*õppekomando, 
*komandandikomando, 
*pommipilduritekomando, 
*kuulipilduriterood, 
*töörood, ambulants ja orkester.

1919. aasta suvel viidi Haapsalust üle Tartusse tsaariaegse Krasnojarski polgu kasarmusse Puiestee tänava ääres, mobiliseeritud mehed, kes sündinud aastatel 1882–1898 ning kes olid seni sõjamehe kohustustest kehaliste puudujääkide tõttu või perekondlikel põhjuste vabastatud. Mobiliseeritute allumatuses ehk 2. diviisi tagavarapataljoni mässus süüdistatuna mõisteti 13. juulil 1919 sõjaväljakohtu poolt surma, 20 mahalaskmise ja kaks poomise läbi. 21 mehe hukkamispaik (üks pääses ratsahobusel põgenema ja avaldas hiljem oma memuaarid) oli Ülejõe kasarmuõu.

## Viited

## Välislingid
*2. Diviisi Tagavarapataljon (1919 - 1920), The National Archives of Estonia
56 Leonard Street

**56 Leonard Street** on 250,2 meetri kõrgune pilvelõhkuja, mis asub Lower Manhattani naabruskonnas TriBeCa. 60-korruseline hüpermodernne ehitis on üks maailma kõrgemaid tornelamuid. 

## Välislingid

*Ametlik koduleht
Täpiksirts

**Täpiksirts** (*Tetrix bipunctata*) sihktiivaliste seltsi kuuluv putukaliik.

Eestis arvukas ja levinud liik.

## Vaata ka
*Eesti sihktiivaliste nimestik

## Viited
Lada Golf

**LADA Golf** *(vene keeles Лада Гольф)* on golfiautoperekond, mida on valmistatud vaid üksikuid eksemplare. Lada Golf 1002 oli kahekohaline ning kaubaplatvormiga ja Lada Golf 1004 neljakohaline, mis loodi VAZ-i kontsernis Togliatti linnas Venemaal aastatel 1999–2001.

1999. aastal töötas autotehas AvtoVAZ Nababino külas (Moskva provintsis) asuva golfiklubi tellimusel golfiauto loomist ja kuni 2000. aastani loodi kahte tüüpi autosid: Lada Golf 1002 (kahekohaline, kaubaplatvormiga) ja Lada Golf 1004 (neljakohaline). Peaprojekteerija oli Vladimir Pleksanov ja peaehitaja Sergei Ivlev. Mõlemad autod oli esiveolised, mis kasutasid 25 kW (34 hj) PT-125 (*vene keeles ПТ-125*) elektrimootorit ja 120 Ah mahutavusega pliiakut, mis võimaldas sõita kuni 40 km kaugusele.

### VAZ-1002
Golfiklubis katsetades Lada Golf 1002 täiskoormusega selgus, et niiske rohuga maastikul sõites ei suuda see järskudele nõlvadele sõita, seetõttu otsustati muuta selle auto käigukast eestpoolt tahapoole. Järgmise aasta jooksul loodi kolm sellist autot, mis saadeti eelnimetatud Moskva golfiklubisse

### VAZ-1004
VAZ-1004 oli Lada Golfi perekonna esimene modifikatsioon, mille töö algas 1999. aastal. See oli lahtiste esiratastega neljakohaline elektriauto. Veojõu elektrimootorit ja elektriajamit, esivedrustust ja roolimist kasutati mudelist VAZ-1111E. Autole olid paigaldatud pliiakud mahutavusega 120 Ah.

Maksimaalne kiirus oli kuni 24 km/h ja sõiduulatus kuni 40 km.
### VAZ-1004T
2001. aastal töötati välja läbipaistva katusega neljakohalise elektriauto Lada Golf modifikatsioon VAZ-1004T, mis on kohandatud sõitmiseks kuurordiala tänavatel, sanatooriumites, puhkealadel, parkides, spordi- ja näitusekomplekside territooriumitel. Esmakordselt näidati seda 2001. aastal viiendal Venemaa rahvusvahelisel Moskva autonäitusel. Kandevõime 600 kg. Maksimaalne kiirus kuni 24 km/h. Laetavad akud töötasid nimipingel 48,8 V.

## Välislingid
* CarStyling - Lada Golf 1999
Tubuai keel

**Tubuai keel** on Prantsuse Polüneesias Australi saartel ja Seltsisaartel räägitav keel, mis kuulub polüneesia keelte tahiti rühma.

Keele kõnelejaid on umbes 8000. Eristatakse nelja murret.

Tubuai keel sarnaneb tahiti keelega. 

Keeles on 5 vokaalfoneemi /i e a o u/ ja 8 konsonantfoneemi /p t k m n ŋ r v /.  Eristatakse ka pikki vokaale /i: e: a: o: u:/.

## Viited

## Välislingid
*https://glottolog.org/resource/languoid/id/aust1304
*http://www.endangeredlanguages.com/lang/2448
Nurme sadam

**Nurme sadam** (sadama kood: EE NRM) on sadam Kräsuli saarel. 

Sadama geograafilised koordinaadid on 59°34´36.96 N; 24°47´09.53 E.

## Viited

## Välislingid
* Veeteede Ameti sadamaregistri veeb: Nurme sadam
Hanna Kosonen

**Hanna Kosonen** (sündinud 27. veebruaril 1976 Savonlinnas) on Soome poliitik ja endine suusaorienteeruja, Soome Keskerakonna liige. Ta on 2015. aastast Eduskunna liige. 9. augustist 2019 kuni 5. augustini 2020 oli ta Soome teadus- ja kultuuriminister.

## Sportimine

## Poliitika
Ta osales 2014. aasta Euroopa Parlamendi valimistel, kuid ei osutunud valituks. 2015. aasta Soome parlamendivalimistel sai ta 6600 häält ja ta valiti Eduskunna liikmeks. 2019. aasta Soome parlamendivalimistel sai ta 5583 häält ja ta jäi Eduskunna liikmeks edasi.

9. augustist 2019 kuni 5. augustini 2020 oli ta Soome teadus- ja kultuuriminister Antti Rinne valitsuses.

## Isiklikku
Ta oli aastatel 2011–2017 abielus, tema abikaasa on diplomeeritud insener. Neil sündis kaks tütart. 2017. aastal nad lahutasid abielu.

## Välislingid
*Hanna Kosonen Eduskunna kodulehel
*Hanna Kosoneni koduleht
Nõlg

**Nõlg** on hobuslaste ülemiste hingamisteede ja pea lümfisõlmede bakteriaalne nakkushaigus, mida iseloomustab pea ja kurgu limaskestade põletik ning lümfisõlmede suurenemine. Nõlega kaasneb tihti mädane voolus ninast. Haiguse tekitajaks on bakter *Streptococcus equi*.

Nõlg on väga nakkav haigus. Eriti levinud on see võõrutatud varssade ja noorte hobuste seas, aga nakatuda võivad igas vanuses hobused.
Umbes 75%-l hobustest kujuneb pärast haiguse läbipõdemist püsiv immuunsus.

## Haigustunnused
Haiguse peiteaeg on 3–14 päeva. Haigustunnusteks on kehv enesetunne, kehatemperatuuri kiire tõus üle 39 °C ja kollakas nõrevool ninast. Hiljem on märgata ka pea lümfisõlmede suurenemist. Lümfisõlmede turse lõpeb mädase põletikuga. Samas ei pruugi igal haigestunud hobusel kõiki mainitud tunnuseid avalduda.

## Nakatumine
Tallis puhkenud nõlg levib väga kiiresti. Üheks nõlge nakatumise viisiks on otsene kontakt haigust kandva hobusega. Haiguse edasikandumine on võimalik ka kaudse kontaktiga, mille korral saadakse nakkus saastunud talli või kopli keskkonnast, aga ka inimese ja sööda kaudu. Ka pealtnäha terve hobune võib olla nakkusallikaks. Haiguskandjat on võimalik kindlaks teha näiteks PCR (ing k *polymerase chain reaction*) testiga. Optimaalsetes tingimustes püsib *Streptococcus equi* bakter elus 6–8 nädalat. Nõlge põdev hobune muutub nakatumisvõimeliseks 1–2 päeva pärast palaviku teket. Haigestunud hobune levitab haigustekitajat 2–3 nädalat, samas võib tervenenud hobune olla potentsiaalne haigusekandja üle 6 nädala pärast kliiniliste haigustunnuste kadumist.

## Ennetamine
Nakkushaiguste ennetamiseks tuleks vältida kontakti võõraste loomadega. Uusi hobuseid on soovitatav hoida 2–3 nädalat karantiinis. Sealjuures on oluline kasutada eraldi söödanõusid ja varustust. Nõlge on võimalik edukalt ennetada iga päev hobuseid jälgides ja kehatemperatuuri mõõtes. Haigustunnustega loomad tuleb otsekohe eraldada tervetest ning iga päev puhastada ja desinfitseerida nende söödanõud. Saastunud koplid jätta kasutamata vähemalt neljaks nädalaks, siis hävinevad bakterid kuivamise ja ultraviolettkiirguse tõttu. 

Nõle vastu on olemas vaktsiin, kuid Eestis puudub seni võimalus hobuseid vaktsineerida.Haiguskahtluse korral tuleb viivitamata teavitada loomaarsti.

## Viited
Amélie de Montchalin

**Amélie de Montchalin** (sündinud 19. juunil 1985 Lyonis) on Prantsusmaa poliitik, ta kuulub erakonda En Marche!.

Ta oli alates 27. märtsist 2019 kuni 6. juulini 2020 Prantsusmaa Euroopa asjade minister.
Dienstag aus Licht

**"Dienstag aus Licht"** on Karlheinz Stockhauseni ooper. See kuulub suurvormi "Licht", mis koosneb kokku seitsmest ooperist: "Montag aus Licht", "Dienstag aus Licht", "Mittwoch aus Licht", "Donnerstag aus Licht", "Freitag aus Licht", "Samstag aus Licht" ja "Sonntag aus Licht". "Dienstag aus Licht" koosneb kahest osast ja algab eelmänguga "Dienstags-Gruß". Ooperi lõpetab teise osa koosseisus olev pala "Synthy-Fou". Esimene osa (Der Jahreslauf) koosneb neljast sektsioonist (Versuchung-Anfeuerung 1-4), mille avab ja lõpetab protsessioon. Teise osa (Invasion-Explosion mit Abshield) avamäng (Signale zur Invasion) kuulub elektroonilistest ja sünteesitud helidest oktofoonilises tehnikas salvestatud partii "Oktophonie", mis kantakse ette koos orkestriga. "Oktophonie" on ettekandele jõudnud ka ilma saateta iseseisva teosena.

Eestis pole "Dienstag aus Licht" teadaolevalt avalikule ettekandele jõudnud.

## Kirjandus
* Texte zur Musik Band 8, Stockhausen-Verlag, Kürten 1998
* Octophony: Electronic Music from Tuesday from Light. Author(s): Karlheinz Stockhausen and Jerome Kohl. Source: Perspectives of New Music, Vol. 31, No. 2 (Summer, 1993), pp. 150-170
One Liberty Plaza

**One Liberty Plaza** (varem **U.S. Steel Building**) on modernne New Yorgis Broadway ääres asuv pilvelõhkuja. Kõrghoonel on 54 korrust ja see on 226 meetrit kõrge.

Ehitis valmis 1973. aastal. Enne seda asusid samas kohas Singer Building ja City Investing Building.

## Välislingid
FC Memmingen

**FC Memmingen** (saksa keeles ametlikult **FC Memmingen 07 Verein für Leibesübungen**) on jalgpalliklubi Memmingenis. Mängib alates hooajast 2012/13 Regionalliga Bayernis.
Bebrusai

**Bebrusai** on järv Leedus Molėtai rajoonis. Järv asub Molėtai linnast viis kilomeetrit kagus ja kuulub Nemunase vesikonda. Järve kaldad on enamasti madalad ja soostunud, ent idakallas on kõrge (20-25 m). Järve kallastel asuvad mitmed metsad. Järves on kaks saart pindaladega  0,3 ja 0,18 ha. Väljavooluks on Bebrusai jõgi.

Järve kallastel asuvad Bebrusai, Ažuožeriai, Pabebrusė, Kirneilė, Kaulakiai, Jauros II, Ščiūriškiai ja Zamokėliai külad.

Kaldajoone pikkus on 19,25 kilomeetrit. Kaladest elavad järves viidikas, linask, haug, latikas, ahven, rääbis, kiisk, särg, koger, luts, säga ja roosärg.

Järve nimi on tuleneb tüvest *bebras*, mis tähendab kobrast.
## Viited
Galuonis

**Galuonis** on järv Leedus Molėtai rajoonis. Järv asub Utena rajooni piiril Suginčiaist külast kaksteist kilomeetrit ida pool ja jääb Labanorase regionaalparki. Galuonis kuulub Nemunase vesikonda.  Väljavooluks on 30 meetri pikkune Aisetase järve suubuv oja.

Kaldad on valdavalt madalad ja soostunud, enamasti metsased. Järves on seitse saart: Brastasalė 2,89 ha, Vajuonsalė 1,7 ha, Mergasalė 0,64 ha, Kazlinka 0,56 ha, Pašiuka 0,43 ha ja 2 nimetut saarekest (0,04 ha ning 0,02 ha). Kaldajoone pikkus on 13,22 kilomeetrit, koos saartega 16,66 kilomeetrit. Järve kallastel asuvad  Pagaluonė, Pagraužė ja Pavajuonise külad. Lõunapoolsem osa on madal ja sügavus ei ületa viit meetrit, põhjaosa on sügavam.

Järve nimi on tuleneb tõenäoliselt selle sügavusest, mida tähistab eesliide *gal-*.
## Viited
Selee keel

**Selee keel** (varem ka bale keel ja santrokofi keel) on peamiselt Ghanas kõneldav kvaa keel, mis kuulub naa-togo rühma.

Selee keelt räägib umbes 6000 inimest.

## Viited

## Välislingid
*https://glottolog.org/resource/languoid/id/sele1249
Rain Seepõld

**Rain Seepõld** (sündinud 1. augustil 1989) on eesti ultrajooksja ja rogainija, maailmameister.

2008. aastal lõpetas ta Tallinna 32. Keskkooli. Hiljem on lõpetanud Tallinna Ehituskooli.

2019. aastal Hispaanias Püreneede mäestikus peetud rogaini maailmameistrivõistlustel võitis ta koos Timmo Tammemäega kuldmedali.

Ta oli 2018. aasta suvel kultuuriprogrammi Eesti Vabariik 100 ürituste raames korraldatud ja Guinnessi rekordina kinnitatud 100 x 10 km teatejooksu võistkonna liige.

## Isiklikku
Ta on Hindrek Meri tütrepoeg.

## Viited
Eesti lühilugude ajakiri

**ELLA: Eesti lühilugude ajakiri** oli Eesti kirjandusajakiri, mis peamiselt avaldas noorte autorite loomingut. Ajakirja andis välja MTÜ Villane Raamat koostöös Eesti Trükimuuseumiga. Avanumber ilmus veebruaris 2014. ELLA peatoimetaja oli Marianne Lind.  

Paralleelselt ilmus ka ingliskeelne väljaanne JESS: Journal of Estonian Short Stories, milles avaldati Eesti autorite ingliskeelset proosat.  

ELLA kaasautorid on olnud Mihkel Seeder, Mari Tammar, Piret Saul-Gorodilov, Kaarel Mihk, Raido Alberg, Erki Lind, Lisandra Sirel.

## Ajalugu
Sandra Saulil ja James Baxenfieldil tekkis teineteisest sõltumatult soov hakata välja andma Eesti kirjandust käsitlevat ajakirja. Jamesil, kes leidis, et Eesti autorite looming inglise keeles on raskesti kättesaadav, tekkis idee rajada inglise keelne ajakiri, mis keskendub Eesti kirjandusele. Samal ajal plaanis uut kirjandusajakirja Sandra Saul. Koostöös loodi mittetulundusühing Villane Raamat, mis vastutas sõsarajakirjade ELLA (Eesti lühilugude ajakiri) ja JESS (Journal of Estonian Short Stories) väljaandmise eest. Ajakiri oli plaanitud ilmuma kaks korda aastas. Tutvustav avanumber ilmus veebruaris 2014, kus ilmus kuus algset lühilugu kuuelt autorilt. Teine number ilmus sama aasta septembris ja lisaks algupärastele tekstidele sisaldas see ka Jaan Oksa loomingut. 

Vähese lugejahuvi ja rahaliste raskuste tõttu lõpetati ELLA (ning JESSi) väljaandmine pärast teist numbrit.

## Välislingid
* Made in Kastani
Barclay Tower

**Barclay Tower** on 178 meetri kõrgune pilvelõhkuja, mis asub Lower Manhattani naabruskonnas TriBeCa, Woolworth Buildingust üle tänava.

## Välislingid

*Ametlik koduleht
Giedraičiai vald

**Giedraičiai vald** (leedu keeles *Giedraičių seniūnija*) on 2. järgu haldusüksus (vald) Leedus Molėtai rajooni territooriumil.

Valla pindala on 175&nbsp;km². 2011. aasta seisuga elas seal 2034 inimest. Valla keskus on Giedraičiai alev, kus aastal 2011 oli 684 elanikku. Vallamaja asub aadressil Vilniaus g. 26. Vallavanem on Vytautas Valansevičius.

Lisaks küladele on vallas ka mõned huutorid

## Viited
Marcelo Ebrard

**Marcelo Luis Ebrard Casaubón** (sündinud 10. oktoobril 1959 Méxicos) on Mehhiko poliitik, ta oli aastatel 2015–2018 Rahvusliku Taassünni Liikumise erakonna liige. Ta oli 1. detsembrist 2018 kuni 12. juunini 2023 Mehhiko välisminister.

Ta on sündinud aastal 1959 Méxicos prantsuse emigrantide (pärit Barcelonnette'ist) perekonnas. Ta on saanud El Colegio de Méxicost rahvusvaheliste suhete bakalaureuse kraadi ning spetsialiseerunud avaliku halduse ja planeerimise valdkonnale Prantsusmaal École nationale d'administrationis.
33 Thomas Street

**33 Thomas Street** on 170 meetri kõrgune pilvelõhkuja, mis asub Lower Manhattani naabruskonnas Civic Center. See ilma akendeta ehitis on funktsioonilt telekommunikatsiooni keskus, mis peaks vastu pidama tuumaplahvatusele.

Pärast Maailma Kaubanduskeskuse hävitamist 11. septembri 2001. aasta rünnakutes kolis AT&T Local Services rünnakutes kaotatud rajatised aadressile Thomas 33 ja Tenth Avenue 811. 

2016. aastal teatas *The Intercept* , et hoone on Riikliku Julgeolekuagentuuri (NSA) massijälgimiskeskus koodnimega TITANPOINTE. 

33 Thomas võib olla massijälgimiskeskus , mida haldab Riiklik Julgeolekuagentuur (NSA) koodnimega TITANPOINTE. * Nii The Intercepti* uurimine kui ka Henrik Moltke ja Laura Poitrase lühidokumentaalfilm „ *Project X“ tuvastasid TITANPOINTE* Edward Snowdeni jälitustegevuse paljastustele tuginedes . Uurimine seob rajatise lähedal asuva Föderaalse Juurdlusbüroo (FBI) hoonega ja selle katusel olevad seadmed NSA satelliitluuresüsteemiga SKIDROWE.  

## Välislingid
Euroopa juunioride meistrivõistlused males

**Euroopa juunioride meistrivõistlused males** (inglise keeles *European Junior Chess Championship*) olid kuni 20-aastaste maletajate Euroopa meistrivõistluste turniir males. Turniiri võitjast sai Euroopa juunioride meister.

Aastatel 1962–1970 korraldati Groningenis igal aastal **Niemeyeri turniir** alla 20 aasta vanustele maletajatele. Selle võitjat loeti mitteametlikuks Euroopa juunioride meistriks. 1970. aastal muutis Rahvusvaheline Maleliit (FIDE) Groningeni turniiri ametlikuks Euroopa juunioride meistrivõistlusteks. Groningenis peeti neid edasi kuni 1986. aastani, aastatel 1987–1990 toimusid need Arnhemis. Seejärel toimumispaigad vaheldusid. 1998. aastal peeti meistrivõistlused Tallinnas. 

1977. aastast hakati naismaletajatele eraldi turniire korraldama. 

Viimast korda peeti Euroopa juunioride esivõistlused 2002. aastal Bakuus. 

Kuni 18-aastaste maletajate Euroopa meistrivõistlusi korraldatakse alates 1994. aastast.

## Mitteametlikke Euroopa juunioride meistreid
Mitteametlikuks Euroopa juunioride meistriks on tulnud teiste seas Robert Hübner (1965), Mihhail Šteinberg (1967), Anatoli Karpov (1968), Rafael Vaganjan (1969) ja Zoltan Ribli (1969, 1971). 

## Euroopa juunioride meistreid

Ametlikuks Euroopa juunioride meistriks on tulnud teiste seas Gyula Sax (1972), Oleg Romanišin (1973), John Nunn (1975), Jaan Ehlvest (1983), Valeri Salov (1984), Aleksandr Halifman (1986), Vassõl Ivantšuk (1987), Boriss Gelfand (1988, 1989), Rune Djurhuus (1991), Aliaksiej Aliaksandraŭ (1992), Juryj Šulman (1995), Levon Aronjan (1998) ja Zviad Izoria (2001, 2002).

## Euroopa naisjuunioride meistreid
Euroopa naisjuunioride meistriks on tulnud teiste seas Nana Ioseliani (1979, 1980), Ildikó Mádl (1985, 1987), Nino Hurtsidze (1992), Maria Velcheva (1995), Sofiko Tkešelašvili (1997, 1998), Regina Pokorná (1999) ja Zeynəb Məmmədyarova (2002). 

## Vaata ka
*Euroopa meistrivõistlused males
*Euroopa noorte meistrivõistlused males
*Juunioride maailmameistrivõistlused males
Meistriliiga 2020

**Meistriliiga 2020** (ametlikult sponsornimega **Premium liiga 2020**) oli Eesti jalgpalli kõrgeima liiga 30. hooaeg selle taasasutamisest 1992. aastal. Hooaeg algas 6. märtsil 2020 ning pidi lõppema 7. novembril 2020. Tiitlikaitsja oli Tallinna FC Flora.

Hooaeg peatati pärast esimest vooru koroonapandeemia tõttu. Liiga jätkus 19. mail 2020. Hooaeg lõppes 6. detsembril, viimane matš Flora ja FCI Levadia vahel jäi mõlema meeskonna COVID-19 juhtumite tõttu ära. Tiitlikaitsja Flora kaitses edukalt oma tiitlit, võites teise tiitli järjest ja kokkuvõttes 13. tiitli.

## Meeskonnad
Liigast võttis osa kümme võistkonda. Üheksa meeskonda 2019. aasta hooajast ja 2019. aasta Esiliiga võitja Legion. Legion tegi oma kõrgliiga debüüdi tõustes järjest kolme aastaga neljandalt liigatasemelt.  Maardu Linnameeskond langes pärast 2019. aasta hooaega, lõpetades liigas viimasel kohal. Kuressaare säilitas oma koha Meistriliigas võites üleminekumängudel Esiliiga teise koha meeskonda Vaprust.

### Staadionid ja asukohad

### Personal ja võistlusvormid

### Treenerivahetused

## Formaadi muutus
Pika pausi tõttu lühendati hooaega. Tavapärase formaadi asemel, kus iga meeskond mängis iga meeskonnaga neli korda, jagati liiga pärast kolmandat läbimängimist kaheks, parimad kuus ja viimase nelja sektsiooniks, kus kõik meeskonnad mängis selles sektsioonis omavahel.

7. novembril lühenes COVID-19 teise laine tõttu hooaeg veelgi, kuna liiga jagunes pärast 27. vooru kolmeks osaks – 4 parimaks, 5. ja 6. ning alumine 4, kus iga meeskond mängis omavahel oma osas.

11. detsembril tühistati hooaja viimane matš Flora ja FCI Levadia vahel.
## Liigatabel

|-
|colspan="11"| **Allikas:** Eesti Jalgpalli Liit
|}

### Meistriliiga üleminekumängud
Premium liiga 9. koht mängib üleminekumänge karikasüsteemis kodus-väljas printsiibil Esiliiga 2. kohaga. 

:*Kuressaare võitis 9:5 ja säilitas Meistriliiga koha 2021. aasta hooajaks.*

## Mängutulemused
Kokku mängiti neli vooru. Esimeses kolmes voorus mängisid meeskonnad omavahel kolm korda. Neljandas voorus jagati liiga 3 gruppi – paremad 4, 5 ja 6 ning alumised 4, kus mängiti iga meeskonnaga oma grupis veel korra.

|-
|
### 1.-18. voor

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

### 19.-27. voor

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

### Nelja parima 28.-30. voor

 
  Tühistatud
 
 

 
 
 
 

 
 
 
 

 
 
 
 

### Viienda ja kuuenda 28. voor

 
 

  
 

### Viimase nelja 28.-30. voor

 
 
 
 

 
 
 
 

 
 
 
 

 
 
 
 

## Hooaja statistika
### Individuaalne

|-
|
#### Suurimad väravakütid

#### Suurimad söötjad

### Kübaratrikid

(K) – Kodus; (V) – Võõrsil
## Auhinnad

## Vaata ka
*Esiliiga 2020
*Esiliiga B 2020
*II liiga 2020
*III liiga 2020
*IV liiga 2020

## Viited

## Välislingid
*Ametlik koduleht
Javits Federal Office Building

**Javits Federal Office Building** on 179 meetri kõrgune pilvelõhkuja, mis asub Lower Manhattani naabruskonnas Civic Center. 41 korrusega modernses hoones asub näiteks Föderaalse Juurdlusbüroo New Yorgi harukontor. 

## Välislingid
Karel Opočenský

**Karel Opočenský** (7. veebruar 1892 Most – 16. november 1975 Praha) oli tšehhi maletaja, malekohtunik ja maleliteraat, rahvusvaheline meister (1950), rahvusvaheline arbiiter (1951). 

Opočenský oli kolmekordne Tšehhoslovakkia (1927, 1929, 1938) ja 1944. aasta Böömi- ja Määrimaa Riigiprotektoraadi malemeister. Ta esines Tšehhoslovakkia võistkonna koosseisus kolmel maleolümpial (1931, 1933, 1935). Juulis 1937 mängis ta Pärnu turniiril kus jäi kaheksa osavõtja seas kuuendaks. Augustis 1937 maleolümpial Varssavis (1937), kus Tšehhoslovakkia sai viienda koha, mängis ta teisel laual (esimesel laual esines Salo Flohr). Maleolümpial Buenos Aireses (1939), kus Saksamaa võitis, esines Opočenský viiendaks tulnud Böömi- ja Määrimaa Riigiprotektoraadi võistkonna esimesel laual.

1942. aastal sai ta Prahas peetud turniiril 4.–5. koha (võitsid Aleksandr Alehhin ja Klaus Junge). 1946. aastal mängis ta Londonis toimunud turniiril, kus tuli neljandaks ja Šveitsis Arbonis peetud turniiril, kus jagas Daniel Yanofsky ja Luděk Pachmaniga esikohta.

1950. aastal võttis Rahvusvaheline Maleföderatsioon (FIDE) kasutusele rahvusvahelise meistri nimetuse. Opočenský oli üks neist, kes sai selle nimetuse kohe samal aastal.

Opočenský tegutses ka malekohtunikuna. Ta oli MM-tiitlimatšide (1951, 1954), Helsingi maleolümpia (1952) ja Zürichis toimunud pretendentide turniiri (1953) peakohtunik. 
 
## Välislingid
*
Drell

**Drell** ehk **drellriie** on liitkangas, mis on saadud lõime- ja koepindse toimse või lõime- ja koepindse atlassi ühendamisel. Kanga välimusele on tüüpiline sissekootud võrestik- või triibustikmuster ja kumbagi tüüpi pinnad säilitavad selgesti eristatavana oma siduse. Reeglina on drellriie tugev ja paks, võib olla puuvillane, linane või tehiskiust, ka villane.

Drellriiet võib käsitleda kui väga lihtsa geomeetrilise mustriga damasti.

## Viited
45 Broad Street

**45 Broad Street** on 365,8 meetri kõrgune pilvelõhkuja, mis on küll projekteeritud, kuid mitte veel valmis ehitatud Lower Manhattani Financial Districti naabruskonnas. 68-korruselisena on see projekteeritud üheks maailma kõrgemaks tornelamuks.

Hoonet hakati ehitama 2017. aastal, kuid 2020. aasta seisuga on ehitus külmutatud.
220 Central Park South

**220 Central Park South** on 290,2 meetrine pilvelõhkuja, mis asub USA-s New Yorgis Midtown Manhattanil. Tegu on maailma ühe kõrgeima tornelamuga, sel on 70 korrust.

## Välislingid
*
Habutai

**Habutai** ehk **habotai** (jaapani keeles 羽二重 *habutae*) on labase sidusega kerge, pehme ja libeda pealispinnaga siidkangas, mille valmistamise traditsioon on pärit Jaapanist, kuid mida tehakse tänapäeval ka Hiinas. Traditsiooniliselt kasutati seda kimono voodrite valmistamiseks, kuid  tänapäeval kasutatakse habutaikangast igasuguste kergete rõivaste (suvepluusid, pesu jt) õmblemiseks.

Habutaikangas ei tõmbu märjaks saades kokku ja see on hõlpsasti värvitav (kasutatakse siidimaalis).

## Viited
SKEMA Business School

**SKEMA Business School** on Euroopa äriülikool, mille linnakud asuvad Lille'is, Suresnesis, Sophia Antipolisis, Suzhou Shis, Belo Horizontes ja Kaplinnas. See asutati 2009. aastal.

Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehi ja poliitikuid, näiteks Alain Dinin (Nexityi tegevjuht) ja Jean-Philippe Courtois (Microsofti tegevjuht).

## Viited


## Välislingid
* Õppeasutuse koduleht
Luděk Pachman

**Luděk Pachman** (saksa keeles *Ludek Pachmann*; 11. mai 1924 Bělá pod Bezdězem – 6. märts 2003 Passau) oli Tšehhoslovakkia ja Saksamaa maletaja, maleliteraat ja poliitaktivist, rahvusvaheline suurmeister (1954). 

1943. aastal Prahas toimunud turniiril, mille võitis Aleksandr Alehhin (Paul Keres tuli teiseks), sai Pachman 9. koha. 1946. aastal tuli ta Tšehhoslovakkia malemeistriks. Pachman oli seitsmekordne Tšehhoslovakkia meister (1946, 1953, 1957, 1959, 1961, 1963, 1966) ja mängis Tšehhoslovakkia võistkonna koosseisus kaheksal maleolümpial (1952–1966). 

1950. aastal võttis Rahvusvaheline Maleföderatsioon (FIDE) kasutusele suurmeistri ja rahvusvahelise meistri nimetuse. Pachmanile anti 1950. aastal rahvusvahelise meistri nimetus. Suurmeistriks sai ta 30-aastaselt 1954. aastal.

Ta mängis kuuel maailmameistrivõistluste tsoonidevahelisel turniiril (1948, 1952, 1955, 1958, 1964, 1976). Parima tulemuse sai Pachman 1958. aastal Portorožis (21 osavõtjat), kus ta jagas 7–11. kohta (kuus paremat pääses pretendentide turniirile).

Pachman oli Praha kevade aktiivne osaline. Pärast Nõukogude Liidu vägede sissetungi hoiti teda poolteist aastat vangistuses. 1972. aastal lubati tal emigreeruda Lääne-Saksamaale. Pärast seda, kui 1976. aastal võeti temalt Tšehhoslovakkia kodakondsus, hakkas ta esindama rahvusvahelistel malevõistlustel Saksamaa Liitvabariiki. 1978. aastal tuli ta Lääne-Saksamaa malemeistriks. 

Pärast sametrevolutsiooni külastas Pachman korduvalt Tšehhi Vabariiki.

## Välislingid
*
Gagaat

**Gagaat** (nimetus on antud Lüükia linna Gagas järgi), ka **pigisüsi** on fossiilse söe pigimust läikiv poleeritav erim, mida kasutatakse vääriskivina ehetes ja iluasjakeste valmistamiseks, sellest on tehtud helmeid ja nööpe.

Koostiselt on gagaat bituumenist läbi imbunud fossiliseerunud puit, mida leidub pruunsöelt kivisöele ülemineku faasis söelademetest. Gagaati leidub enim Whitby lähedal Inglismaal ja Põhja-Hispaanias Astuurias. Väiksemaid leiukohti on Prantsusmaal, Saksamaal, Tšehhis, Slovakkias, Itaalias, Portugalis, Kanadas ja Ameerika Ühendriikides.

Välimuselt sarnaneb gagaat oonüksi või musta turmaliiniga. Nagu pärl, vääriskorall ja merevaik kuulub gagaat orgaanilise päritoluga ehtekivide hulka.
## Kasutamine
Gagaadist esemeid on leitud juba esiaja hauapanustena. Seda on leitud ka näiteks Briti saartel asuvaist rooma asundustest, kust gagaatesemeid saadeti Rooma. Kuninganna Victoria aegsel Inglismaal oli tavaks teha leinarõivastuse juurde kuuluvad ehted mustast gagaadist. Gagaadi imitatsioonidena loodi 19. sajandil ja 20. sajandi alguses tehismaterjalid eboniit ja bakeliit.

## Pildid

Gagat-Holzmaden.JPG|Gagaaditükk ja lihvitud gagaadipalad
Jet Oval Medusa pendant YORYM H2443.jpg|Medusa pead kujutav ovaalne gagaadist ripats aastaist 43–410
Schwarzer Trauerschmuck2.jpg|Gagaadist leinapross 19. sajandist


## Viited

## Välislingid
* Gagat oder Jet. – Edelstein-Knigge von Prof. Leopold Rössler
* Jet. – Conservation and Art Materials Encyclopedia Online (CAMEO)
Frotee

**Frotee** (prantsuse keeles *frotté* 'hõõrutud') on aasalise sidusega puuvillkangas, mida iseloomustab mahulisus ja väga hea niiskuse imamise võime. Kangast valmistatakse käterätikuid ja vabaajarõivaid, mis on soojad ega kortsu kergesti.

Froteekangast võib kahjustada kuumas õhus ülekuivamine, mille tõttu niiskuse imamise võime halveneb.

## Ehitus
Aasaline sidus (nimetatakse ka froteesiduseks) koosneb ühest koe- ja mitmest lõimesüsteemist. Üks lõim moodustab põhisiduse ja teised moodustavad kanga ühele või mõlemale pinnale aasad. Lõime aasad võivad ületada ühe või mitu koelõnga.

## Pildid

Zusammengelegte Handtücher.jpg|Froteekäterätikud
Frottee.jpg|Froteekanga pind lähivaates
Woman wearing a white bathrobe.jpg|Naine froteehommikumantlis  


## Viited
Kaiservilla

**Kaiservilla** oli Austria-Ungari keisri Franz Joseph I ja keisrinna Elisabethi suveresidents, mis asub Ülem-Austria kuurortlinnas Bad Ischlis. Tänapäeval kuuluvad selle valdused nende lapselapselapsele ertshertsog Markus Emanuel Salvatorile.

## Sõjakuulutus
Villas allkirjastas Franz Joseph I pärast Franz Ferdinandi atentaati Sarajevos sõjakuulutuse Serbiale, mis päädis Esimese maailmasõja vallandumisega.

## Välislingid
*
Flokeeritud kangas

**Flokeeritud kangas** on sametit meenutava pinnaga kangas, mis saavutatakse mitte sissekootud karustusega, vaid erilise pindamistehnoloogiaga (flokeerimise ehk flokk-trükiga). Kanga pinna efekt sarnaneb karvastatud kanga omaga, kuid töötlus on odavam. 

Sel viisil toodetakse näiteks mööblikangaid, mida flokeeritakse ositi või kogu kanga ulatuses, aga ka rõivakangaid, mille puhul on tavalisem mustriline flokeerimine.

## Tehnoloogia
Flokeerimiseks kantakse kangale täielikult või mustrina liimikiht ja sellele puistatakse elektrostaatiliselt peened kiud. Aluskangale liimitavateks kiududeks võivad olla nii puuvill, vill kui ka tehiskiud, kuid enamasti kasutatakse viskooskiude. Selleks et kiud jääksid püstisesse asendisse, antakse flokeerimisprotsessi käigus kiududele positiivne laeng ja liimitavale alusmaterjalile negatiivne laeng. Elektrilaengu tõttu tõmbuvad kiud vastu aluskangast ja kinnitatakse termiliselt 130 kraadi juures.

## Kasutamine
Tänapäeval kasutatakse flokeeritud kangaid laialdaselt, näiteks viskoosflokk-kangaid mänguasjade ja rõivaste valmistamiseks; hea hõõrdekindluse ja vastupidavusega nailonit mööblikangasteks ja tekkideks ning akrüül-, polüester- ja olefiinkiude ilmastikukindlates kangastes merenduses, autotööstuses, ehituses jne.

## Viited
Gösta Stoltz

**Gösta Leonard Stoltz** (9. mai 1904 Stockholmi vald – 25. juuli 1963 Stockholmi vald) oli rootsi maletaja, rahvusvaheline suurmeister (1954). 

Stoltz mängis 1931. aastal matši Rootsi malemeistri Gideon Ståhlbergiga, mis jäi viiki tulemusega 3:3 ja Ståhlberg säilitas tšempionitiitli. 

Teise maailmasõja ajal mängis Stoltz Rootsis ja Saksamaal. Septembris 1941 võitis ta Münchenis peetud turniiri, edestades seejuures teiseks tulnud maailmameister Aleksandr Alehhinit ja neljanda koha saanud Efim Bogoljubowit. Aasta hiljem sai Stoltz Müncheni turniiril, kus etteotsa tulid Alehhin ja Paul Keres, 9. koha. 

1946. aastal tuli Stoltz Beverwijki rahvusvahelisel maleturniiril Albéric O'Kelly de Galway järel teiseks. Septembris 1946 sai ta kutse esimesele sõjajärgsele Groningeni rahvusvahelisele turniirile (20 osavõtjat, võitis Mihhail Botvinnik), kus Stoltz jagas 8.–9. kohta.

Stoltz mängis kahel maailmameistrivõistluste tsoonidevahelisel turniiril: 1948. aastal Saltsjöbadenis sai ta 18. koha ja 1952. aastal Saltsjöbadenis (22 osavõtjat) 16. koha. 

Ta tuli kolmel korral Rootsi malemeistriks (1951–1953). Rootsi võistkonna koosseisus mängis Stoltz üheksal ametlikul maleolümpial (1927, 1928, 1930, 1931, 1933, 1935, 1937, 1952, 1954) ja ühel mitteametlikul maleolümpial (Münchenis 1936). 

1950. aastal võttis Rahvusvaheline Maleföderatsioon (FIDE) kasutusele suurmeistri ja rahvusvahelise meistri nimetuse. Stoltzile anti 1950. aastal rahvusvahelise meistri nimetus. Suurmeistriks sai ta 50-aastaselt 1954. aastal.
Guillermo Botero

**Lorenzo Guillermo Botero Nieto** (sündinud 9. aprillil 1948 Bogotás) on Colombia jurist ja poliitik. Ta oli 7. augustist 2018 kuni 6. novembrini 2019 Colombia kaitseminister.

Ta on lõpetanud Bogotás Andide ülikooli.

Ta oli 7. augustist 2018 kuni 6. novembrini 2019 Colombia kaitseminister.
Velvet

**Velvet** (inglise laensõna, mis tähendab sametit; keskladina sõnast *velvetum* 
Mansestr.jpg|Puuvillane pesusamet
5-wale.corduroy.(trenkercord).macro.jpg|Velvetpükste detail tõmblukkude ja kanditud taskutega


## Sõnavara
Veebilehtedel ja müügitrükistel võivad kangaste tootjad ja vahendajad kasutada pesusameti eestikeelse nimetuse asemel ingliskeelseid sõnu *cord* või *corduroy*.

## Viited
Jeanine Áñez

**Jeanine Áñez Chávez** (sündinud 13. augustil 1967 Trinidadis Boliivias) on Boliivia jurist ja poliitik. Ta oli aastatel 2010–2019 Boliivia Senati (Boliivia parlamendi ülemkoja) liige ja asespiiker. Ta oli 12. novembrist 2019 kuni 8. novembrini 2020 Boliivia presidendi kohusetäitja.

Ta oli 22. jaanuarist 2010 kuni 11. novembrini 2019 Boliivia Senati (Boliivia parlamendi ülemkoja) liige; aastal 2019 sai ta Boliivia Senati teiseks asespiikriks.

12. novembril sai ta 2019 Boliivia presidendi kohusetäitjaks ja oli sellel kohal 8. novembrini 2020. Ta seadis üles oma kandidatuuri ka 2020. aasta presidendivalimistel, kuid loobus kuu aega enne valimispäeva vähese toetuse tõttu.

Märtsis 2021 võeti ta vahi alla kahtlustatuna mitmetes kuritegudes seoses tema presidendiks saamisega ilma seadusliku mandaadita.

10. juunil 2022 mõisteti ta 10 aastaks vangi põhiseadusevastaste tegude eest.

## Välislingid
* Jeanine Áñez Chávez
Flokeerimine

**Flokeerimine** on pinnatöötlustehnika, mille puhul kantakse tekstiili, tapeedi vms pinnale täielikult või mustrina liimikiht ja sellele kinnitatakse väga lühikesed, sirged naturaalsed või sünteetilised kiud mehaaniliselt või elektrostaatiliselt. Mõlema meetodi puhul kinnitatakse kiud püstises asendis. Pind kuivatatakse termiliselt. Flokeeritud kanga pinna efekt sarnaneb karvastatud kanga omaga, kuid töötlus on odavam.

Rõivakangaste puhul kasutatakse kogu kanga ulatuses flokeerimist harva, mööblikangaste puhul on see rohkem levinud. Aluskangaks võib olla nii kootud kui ka mittekootud tekstiil, kuid lühikesi kiude on võimalik kinnitada ka muudele materjalidele (paber, puit, metall jm). Vahel ei töödelda mitte kanga pinda liimiga, vaid kinnitatakse kiud liimilindile ja see omakorda lamineeritakse kangale. Kasutatakse vee baasil akrüül-, nailon- või polüesterliimisid, mis on hea elastsusega, vastupidavad, painduvad, värvitud ja lõhnatud.

## Ajaloost
Flokeerimise tehnikat kasutati juba 14. sajandil, kui lühikesed siidikiud kinnitati värskelt värvitud seintele. Flokeeritud seinakatete ja hiljem tapeetide valmistamiseks varauusajal ja kuni 19. sajandini kasutati peale siidi ka muid kiude, näiteks kangatootmise kõrvalsaadust villapuru või kanepikiude.

## Tehnoloogia
Flokeerimiseks kantakse kangale, paberile või mõnele muule materjalile täielikult või mustrina liimikiht ja sellele puistatakse elektrostaatiliselt peened kiud. Aluskangale liimitavateks kiududeks võivad olla nii puuvill, vill ja tehiskiud, kuid enamasti kasutatakse viskooskiude. Selleks et kiud jääksid püstisesse asendisse, antakse flokeerimisprotsessi käigus kiududele positiivne laeng ja liimitavale alusmaterjalile negatiivne laeng. Elektrilaengu tõttu tõmbuvad kiud vastu aluskangast ja need kinnitatakse termiliselt 130 kraadi juures. Mustrilise flokk-kanga valmistamiseks kasutatakse trükivaltse, mille abil kantakse liim aluskangale vaid mustri kohale ja kiud kinnitub sinna elektrostaatilise välja abil. Kiu pikkus on harilikult 0,2–4 mm.

## Ohud
Flokeerimise protsessil on kaks ohutegurit: kiutolm võib tekitada potentsiaalse tuleohu ja töötajatele kopsuhaigusi (nn *flock worker's lung*), mistõttu tootmisel tuleb kasutada vaakumsüsteeme ja töötajad peavad kandma respiraatoreid.

## Viited
Otto Štein

**Otto Štein** (ka **Otto Stein**; 24. märts 1900 Tallinn – 7. veebruar 1989) oli eesti päritolu Nõukogude sõjaväelane ja filosoofiaõppejõud.

## Haridus
*1923–1926 J. Marchlewski nimeline Lääne Vähemusrahvuste Kommunistlik Ülikool Leningradis
*1932 N. Krupskaja nim Kommunistliku Kasvatuse Akadeemia täienduskursused dialektilise ja ajaloolise materialismi alal
*1951–1952 NLKP KK Ühiskonnateaduste Akadeemia aspirant
*1952 filosoofiakandidaat (ÜK(b)P KK juures asuv Ühiskonnateaduste Akadeemia)
*1982 Eesti NSV TA Keele ja Kirjanduse Instituudi välismaa ideoloogiliste voolude uurimisgrupi täienduskursused

## Teenistuskäik
Töötas Tallinna sadamas 1914–1918.

Oli Punaarmee Eesti kütiväes 1918–1919 Eesti Vabadussõjas, Punaarmee 8. ratsadiviisis Vene kodusõjas 1920–1923.

Šahtinsko-Donetski ringkonna parteikooli ÜK(b)P ajaloo õpetaja 1926–1929; N. K. Krupskaja nim Kommunistliku Kasvatuse Akadeemia Filosoofia Instituudi teadur 1932–1933; Vinnõtsja oblasti masina-traktorijaama poliitosakonna juhataja ja partei rajoonikomitee sekretär 1933–1937; Vinnõtsja Meditsiiniinstituudi marksismi-leninismi kateedri juhataja 1937–1940, sh dotsent 1939.

EK(b)P KK osakonnajuhataja Tallinnas ja Tšeljabinskis 1940–1942 ja 8. Eesti Laskurkorpuse major, 7. Eesti Laskurdiviisi komissar ja staabiülema asetäitja.

TRÜ dialektilise ja ajaloolise materialismi kateedri professor ja juhataja 1957–1960.

Tallinna Polütehnilises Instituudis filosoofia kateedri professor 1960–1971 (sh kateedrijuhataja 1961–1966, 1968 sügissemestril) ja konsultantprofessor 1971–1986.

## Tegevus NLKP-s
*1920 kommunistliku partei liige
*1947–1957 EKP KK Vabariikliku Parteikooli õppejõud
**1954 professor

## Teoseid
*Otto Štein, Tõnis Loit; Leonid Stolovitš, Mihhail Makarov. Loenguid dialektilisest materialismist. Tartu: Tartu Riiklik Ülikool, 1960
*Eesti kodanluse filosoofiast ja sotsioloogiast. Tallinn: Eesti Raamat, 1965
*KANGELASLIKUD PÄEVAD. Otto Šteini mälestusi eesti punaste küttide võitluspäevilt Kodusõjas. TRÜ nr 5, 24. veebruar 1978

## Liikmesus
*Tallinna Teadlaste Maja liige

## Tunnustus
*Tööpunalipu orden 1950, 1961 
*Rahvaste Sõpruse orden 1980
*Suure Isamaasõja orden 
*Punatähe orden 
*arvukalt NSV Liidu medaleid 
*Eesti NSV Ülemnõukogu Presiidiumi aukiri

## Viited

## Kirjandus
*Tallinna Polütehnik, 27. märts 1970, lk 1
*ENE 7. Tallinn 1975
*Tallinna Polütehniline Instituut 1936–1986. Tallinn 1986, lk 147, 183, 361–362
*Tartu Riikliku Ülikooli õppe–teaduskoosseisu biobibliograafianimestik 1944–1980. Tallinn 1987, lk 457
*Eestimaa Kommunistliku Partei Keskkomitee organisatsiooniline struktuur 1940–1991. Tallinn 2000, lk 605

## Välislingid
*Haud Tallinna Pärnamäe kalmistul
З́

**З́** (**з́**) on kirillitsa täht, mida kasutatakse montenegro keele kirjutamisel. Tähe moodustavad З ja akuut.

Selle vaste ladina kirjas on ź.
Wolfgang Unzicker

**Wolfgang Unzicker** (26. juuni 1925 Pirmasens – 20. aprill 2006 Albufeira, Algarve) oli saksa maletaja, rahvusvaheline suurmeister (1954). 

Unzicker tuli kolmel korral Saksamaa Lääne okupatsioonitsoonide (1948, 1950, 1953) ja neljal korral Lääne-Saksamaa (1953, 1959, 1963, 1965) malemeistriks.

Ta võitis aastavahetusel 1950/1951 Hastingsi rahvusvahelise turniiri. 1950. aastal võttis Rahvusvaheline Maleföderatsioon (FIDE) kasutusele suurmeistri ja rahvusvahelise meistri nimetuse. Unzickerile anti 1950. aastal rahvusvahelise meistri nimetus. Suurmeistriks sai ta 29-aastaselt 1954. aastal.

Unzicker mängis kahel maailmameistrivõistluste tsoonidevahelisel turniiril: 1952. aastal Saltsjöbadenis sai ta 9. koha (kaheksa paremat pääses pretendentide turniirile) ja 1955. aastal Göteborgis (21 osavõtjat) 16. koha. 

Ta esines Lääne-Saksamaa võistkonna koosseisus 13 maleolümpial (1950, 1954–1964, 1968, 1970, 1974–1978, 1982). Kümnel olümpial mängis ta esimesel laual. Kahel korral võitis ta meeskondliku pronksmedali: 1950. aastal Dubrovnikis ja 1964. aastal Tel Avivis.

## Välislingid
*
Dubingiai vald

**Dubingiai vald** (leedu keeles *Dubingių seniūnija*) on 2. järgu haldusüksus (vald) Leedus Molėtai rajooni territooriumil.

Valla pindala on 99&nbsp;km². 2011. aasta seisuga elas seal 939 inimest. Valla keskus on Dubingiai alev, kus aastal 2011 oli 208 elanikku. Vallamaja asub aadressil Ąžuolyno g. 10. Vallavanem on Kęstutis Kaminskas.

Lisaks küladele on vallas ka mõned huutorid

## Viited
Hugo Freund & Co

**Hugo Freund & Co** oli juveelifirma, mis asutati 1908. aastal Prahas I puuviljaturul.  15. Selle ettevõtte asutaja oli Hugo Freund.

## Ajalugu
### 1905–1933
Hugo Freundil ja Co-l olid filiaalid Viinis, Pforzheimis, Antwerpenis ja Šveitsis, kes hoidsid pidevat kontakti Prahas asuva telefonijaamaga ning mitte ainult ei ostnud, vaid ka eksportisid ja teavitasid PBX-i olulistest välismaistest uuendustest ja turuolukorrast.

Kui saabus aeg, kus välismaiste kaupade sissevedu raskendati ja kui oli vaja lahti saada välismaistest tarnijatest ja tema võõramaistest tehastest, otsustas hr Freund säästa kõrgeid tolli- ja valuutavahetustasusid.

Teise maailmasõja lõpul natsionaliseeriti kõik eraettevõtted, nende hulgas ettevõte “Hugo Freund & Co”.

## Galerii

HugoFreund&Co1.jpg|Hugo Freund & Co
HugoFreund&Co2.jpg|Kontor
HugoFreund&Co3.jpg|Laod
HugoFreund&Co4.jpg|Ooteruum ja kõnetuba


## Välislingid
* Hugo Freund a Spol. (tšehhi)
* Hugo Freund sisse www.holocaust.cz(tšehhi)
*  Silver Lipstick Holder, Hugo Freund Prague, cca 1935 (tšehhi)
Laasgerdi keel

**Laasgerdi keel** on iraani keelte Lääne-Iraani rühma kuuluv keel, mida räägitakse Iraanis Semnāni provintsis Lāsjerdi (Lāsgerdi) asulas.

Kõnelejate arv on umbes 1000.

## Viited

## Välislingid
* https://glottolog.org/resource/languoid/id/lasg1238
* http://www.endangeredlanguages.com/lang/4535
Raymond Poulidor

**Raymond Poulidor** (15. aprill 1936 – 13. november 2019) oli prantsuse jalgrattur.

Ta oli tuntud ka kui "igavene teine", kuna tal ei õnnestunud kordagi saavutada Tour de France'i võitu: kolmel korral saavutas ta teise ja viiel korral kolmanda koha.

Poulidor võitis 1964. aastal Vuelta a España.

## Välislingid
* "Suri legendaarne Prantsusmaa jalgrattur" ERR sport, 13. november 2019